पाएं अपने शहर की ताज़ा ख़बरें और फ्री ई-पेपरडाउनलोड करें
महामारी की आंधी के बीच गृह विभाग ने शहर के पार्कों को खोलने का जो निर्णय लिया था, उसमें संशोधन हो गया है। अब शहर के पार्क बंद ही रखे जाएंगे। सरकार की गाइडलाइन पर रविवार को भास्कर की ओर से इस मामले को प्रकाशित कर खुलते पार्कों से संक्रमण फैलने का अंदेशा जताया था। इसके बाद फैसले पर पुनर्विचार किया गया। सभी विशेषज्ञों ने सब कुछ बंद के बीच पार्कों को भी बंद रखने की नसीहत दी।
संबंधित विभागों की ओर से भी सरकार को यही राय भेजी गई। आखिरकार गृह विभाग ने इस मामले में सभी संबंधित जिलों को अपने मुताबिक हालात देखकर फैसला लेने के लिए कहा है। जेडीसी गौरव गोयल ने कहा कि मौजूदा स्थिति में पार्क खोलते हैं तो महामारी के निर्देशों के पालना संभव नहीं हो पाएगी। ऐसे में हम कोई पार्क नहीं खोलेंगे। निगम को भी इस संबंध में अवगत करा रहे हैं।
पार्क में मास्क नहीं लगाएंगे तो संक्रमण का खतरा ज्यादा
विशेषज्ञों के मुताबिक पार्क में घूमने-दौड़ने-योगा करने के दौरान मास्क का उपयोग सही नहीं है। ऐसे में जब लोग मास्क नहीं लगाएंगे तो संक्रमण का खतरा ज्यादा रहेगा। और फिर निगम के पार को में तो गार्ड तक की व्यवस्था नहीं।
जवाहर सर्किल, सेंट्रल पार्क पर लोग आज ही पहुंच गए
जेडीए के सेंट्रल पार्क, जवाहर सर्किल जैसे बड़े पार्कों में नियमित वॉक करने वाले लोग आज सुबह भी पहुंच गए। आखिरकार लोगों को अवगत कराया की गाइडलाइन पर संबंधित विभाग अपने आदेश सोमवार को जारी करेगा। अब स्पष्ट कर दिया है कि पार्क खोले नहीं जा रहे।
रविवार को पार्क खोलने के मसले पर फिर बात हुई। गृह विभाग ने पार्क खोलने का निर्णय संबंधित जिलों के हालात पर विभागों पर छोड़ा है। जिस तरह से केसेज आ रहे हैं, पार्कों को खोलने का रिस्क नहीं ले सकते। निगम को इस ओर अवगत करा दिया। -गौरव गोयल, जेडीए कमिश्नर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn